ΓΡΑΠΤΗ ΕΡΩΤΗΣΗ E-0349/99

υποβολή: María Sornosa Martínez (PSE) προς την Επιτροπή

(23 Φεβρουαρίου 1999)

Θέμα: Το τέλμα Pego-Oliva

Τον Νοέμβριο του 1998, η Ευρωπαϊκή Επιτροπή επεσήμαινε σε γραπτή της απάντηση (E-3006/98)(1) ότι, κατά την άποψή της, δεν υφίσταται παραβίαση του κοινοτικού δικαίου στην περίπτωση των περιβαλλοντικών επιβαρύνσεων που σημειώνονται στο τέλμα Pego-Oliva της Βαλένθιας. Προσέθετε δε η Επιτροπή ότι οι ισπανικές αρχές είχαν λάβει νομικά και διοικητικά μέτρα για να θέσουν τέρμα στην επιδείνωση της κατάστασης στην περιοχή αυτή, η οποία αποτελεί έναν από τους σημαντικότερους υγρότοπους του ισπανικού Κράτους.

Ωστόσο, κατά το περασμένο έτος και κατά τη διάρκεια τωνδιαδικασιών τις οποίες δήλωναν οι ισπανικές αρχές ότι είχαν θέσει σε εφαρμογή, η περιβαλλοντική κατάσταση του τέλματος επιδεινώθηκε σοβαρά χωρίς να υπάρξει καμία προσπάθεια αναχαίτισης από τις οικείες αρχές. Πιο συγκεκριμένα, υπάρχει μια μελέτη διεξαχθείσα από ειδικούς του Πανεπιστημίου του Αλικάντε, στην οποία οι ζημίες που έχουν ήδη προκληθεί στα περίχωρα του τέλματος εκτιμώνται σε 1500 εκατ. Υπάρχει επίσης μία άλλα έκθεση, αυτή τη φορά της Γενικής Διεύθυνσης Εθνικών Δρυμών, στην οποία διαπιστώνεται ότι τα μισά από τα είδη πτηνών που διαβιούσαν στο πάρκο έχουν εξαφανισθεί ή ο πληθυσμός τους έχει μειωθεί κατά το ήμισυ. Στον κίνδυνο που αντιμετωπίζουν τα πτηνά του τέλματος προστίθενται και άλλες περιβαλλοντικές επιβαρύνσεις που σημειώθηκαν κατά τα τελευταία έτη, όπως ο θάνατος ψαριών από τουρμπίνες εξαγωγής ύδατος, οι εκχύσεις γεωργικών φυτοφαρμάκων, ο θάνατος ζώων από την πόση μολυσμένου νερού, η μείωση του υδροφόρου ορίζοντα, η ερήμωση των υγροτόπων και η επίθεση που αποτελούν για το τοπίο καλλιέργειες όπως το ηλιοτρόπιο, οι οποίες δεν έχουν καμμία σέσση με τα ειδικά του χαρακτηριστικά.

Με βάση τα παραπάνω στοιχεία και υπενθυμίζοντας ότι το τέλμα Pego-Oliva περιλαμβάνεται στον κατάλογο των υπό προστασία υγροτόπων, ο οποίος εκπονήθηκε από την Υπηρεσία Περιβάλλοντος της Αυτόνομης Κοινότητας της Βαλένθιας, ότι περιλαμβάνεται επίσης στις ζώνες ειδικής προστασίας πτηνών (οδηγία 79/409/ΕΟΚ)(2) και συνεκτιμώντας ότι εξακολουθεί να λαμβάνει κονδύλια από το πρόγραμμα Life:

- Δεν θεωρεί ότι η Επιτροπή ότι τόσο οι περιβαλλοντικές ζημίες που αναφέρονται στις εν λόγω εκθέσεις όσο και τα περιγραφόμενα γεγονότα αποδεικνύουν ότι οι ισπανικές αρχές δεν ενεργούν αποτελεσματικά για την αναχαίτιση της επιδείνωσης της ζώνης;

- Ποια μέτρα προτίθεται να λάβει η Επιτροπή για τη διατήρηση του τέλματος Pego-Oliva;

Απάντηση της κας Bjerregaard εξ ονόματος της Επιτροπής

(6 Απριλίου 1999)

πως αναφέρθηκε στην απάντηση που έδωσε η Επιτροπή στην γραπτή ερώτηση Ε-3006/98 του Αξιότιμου Μέλους του Κοινοβουλίου, σύμφωνα με το άρθρο 6, παράγραφος 2 της οδηγίας του Συμβουλίου 92/43/ΕΟΚ της 21ης Μα ου 1992 για τη διατήρηση των φυσικών οικοτόπων και της άγριας πανίδας και χλωρίδας:

"Τα κράτη μέλη θεσπίζουν τα κατάλληλα μέτρα ώστε στις ειδικές ζώνες διατήρησης να αποφεύγεται η υποβάθμιση των φυσικών οικοτόπων και των οικοτόπων ειδών καθώς και οι ενοχλήσεις που έχουν οι επιπτώσεις στα είδη για τα οποία οι ζώνες έχουν ορισθεί, εφόσον οι ενοχλήσεις αυτές θα μπορούσαν να έχουν επιπτώσεις σημαντικές όσον αφορά τους στόχους της παρούσας οδηγίας".

Η απάντηση των ισπανικών αρχών στο αίτημα της Επιτροπής για διατύπωση παρατηρήσεων εκ μέρους τους σχετικά με τα μέτρα που έχουν ληφθεί για να σταματήσει η υποβάθμιση της συγκεκριμένης τοποθεσίας εξηγεί ότι είχαν ήδη ληφθεί τα διοικητικά και νομικά μέτρα, συμπεριλαμβανομένης της προσφυγής στη δικαιοσύνη, προκειμένου να σταματήσει η υποβάθμιση της τοποθεσίας.

Μεταξύ των μέτρων που έλαβε η Επιτροπή προκειμένου να συνδράμει στις αρχές για να αντιμετωπίσουν τα προβλήματα που θίγονται στην παρούσα ερώτηση είναι η συγχρηματοδότηση ενός έργου LIFE με στόχο την αγορά γης στις περιοχές που ελέγχει η κυβέρνηση της Valencia ώστε να εξασφαλιστεί η πλήρης προστασία της τοποθεσίας.

(1) ΕΕ C 142 της 21.5.1999, σελ. 68.

(2) ΕΕ L 103 της 25.4.1979, σελ. 1.